היום הבין-לאומי לכלכלת המשפחה

היום הבין-לאומי לכלכלת המשפחה מצוין בעולם ב-21 במרץ, מטרתו של היום היא להעלות את המודעות לחשיבות של הניהול התקין של כלכלת משק הבית של המשפחה.

==רקע==

כלכלת משפחה היא דיסציפלינה העוסקת בכל תחומי הניהול הכלכלי של משקי בית.

המודעות הגדלה לנושא של כלכלת המשפחה היא פועל יוצא של שינויים בתחומי הכלכלה והחברה. שינויים שהפכו את ניהול כלכלת המשפחה לנושא מורכב ומסובך יותר מאשר בעבר, בעיקר בשל אפשרויות האשראי השונות המאפשרות כניסה לחובות מסוגים שונים ולאבדן שליטה על היחס בין ההוצאות וההכנסות. אנשים רבים מתקשים לנהל את הכלכלה האישית והמשפחתית שלהם או שאינם מודעים לצורך בניהול כזה ומגיעים למצב של גירעון קבוע, לחובות הולכים וגדלים ובמקרים מסוימים אף לפשיטת רגל.

== היסטוריה ==
הפדרציה הבינלאומית לכלכלת הבית (IFHE) הוקמה בשנת 1908 במטרה להעלות את המודעות לחשיבות של ניהול מאוזן של כלכלת המשפחה. החל משנת 1982, הפדרציה הבינלאומית החלה לציין ב-21 במרץ את היום הבינלאומי לכלכלת המשפחה. במסגרת יום זה, הפדרציה מארגנת אירועים שונים על מנת להעלות את החשיבות של ניהול כלכלי נכון ומודעות צרכנית של משקי הבית.<ref></ref> כל שנה הפדרציה מפרסמת הצהרה במהלך חודש ספטמבר בו היא מוציאה הודעה מה הנושא השנתי שנקבע לאירועי היום הבינלאומי השנתי,<ref></ref> וההצהרה מתפרסמת בין השאר במסגרת אירועים שונים של האו"ם.<ref></ref>

הארגון האמריקאי למדעי המשפחה והצרכנות, בשיתוף פעולה עם הפדרציה הבינלאומית לכלכלת הבית ועם ארגון הבריאות הבינלאומי, ציינו בשנת 2018 את יום כלכלת המשפחה לאור הנושא השנתי שעסק ב"אוריינות כלכלת בית: כישורים לבישול בריא וקיים". במסגרת שיתוף הפעולה קרא הארגון האמריקאי להקפיד על היגיינה בעת הבישול והאכילה והקפדה לקרוא על המוצרים בעת רכישה.<ref></ref>

== פעילות ==

* בשנת 2022 לרגל היום הבינלאומי לכלכלת המשפחה, קיים ארגון "פעמונים" את הכנס "ממשבר למסוגלות פיננסית" בו השיק את "מדד פעמונים לחוסן כלכלי של יחידים ומשפחות בישראל" וכן פרסם תוצאות מחקר בתחום החוסן הכלכלי בראי תקופת הקורונה והטלטלה הכלכלית שהיא הביאה למשקי בית רבים בישראל
* בשנת 2023, קיים ארגון "פעמונים" כנס לרגל היום הבינלאומי, אשר תוכנו עסק ביוקר המחיה ונקרא "המחיר של עליית המחיר" ובו פרסם בפעם השנייה את "מדד פעמונים לחוסן כלכלי של יחידים ומשפחות בישראל", כמו כן, פורסמו על סמך סקר וציון המדד, המלצות לקידום מדיניות חוסן כלכלי לאוכלוסייה הישראלית.<ref></ref>
* בשנת 2024, ארגון "פעמונים" קיים כנס לרגל היום הבינלאומי לכלכלת המשפחה, אשר עסק בהתמודדות משקי הבית בישראל עם יוקר המחיה ועליית הריבית בשנים 2022-2023 ובהשפעות של מלחמת חרבות ברזל על התמודדות זאת. שם הכנס "משנים את המצב בעובר ושב - במיוחד עכשיו" ובו פורסם בפעם השלישית "מדד פעמונים לחוסן כלכלי של יחידים ומשפחות בישראל", סקרים קצרים וממוקדים על התמודדות משקי בית בישראל בעת מלחמת חרבות ברזל, ציון המדד והמלצות מדיניות בעקבות ציון המדד והסקרים.

== קישורים חיצוניים ==
* [https://www.ifhe.org/events/world-home-economics-day/ היום הבינלאומי לכלכלת המשפחה], באתר IFHE
*[https://web.archive.org/web/20210512174924/http://consultmcgregor.com/keynotes.php?a=2&cid=13 היום הבינלאומי לכלכלת המשפחה משנת 2012], באתר MCGREGOR CONSULTING GROUP
*כתבה [https://www.irishtimes.com/news/education/home-ec-day-to-be-marked-1.35462 "Home-ec day to be marked]", מעיתון "The Irish Times", מתאריך 19/3/1996
*[http://hemkunskapen.bloggplatsen.se/2020/02/27/11656365-program-for-world-home-economics-day-20-mars-2020/ תוכנית אירוע לרגל "היום הבינלאומי לכלכלת המשפחה"] מרץ 2020, מבלוג של מריה הגבלד משוודיה
*[https://www.nationnews.com/2019/03/20/students-mark-world-home-economics-day/ כתבה על ציון "היום הבינלאומי לכלכלת המשפחה" בבית ספר "The Lodge School"] במערב הודו מתאריך 20/3/2019
*[https://web.archive.org/web/20180406124550/http://www.govmu.org/English/News/Pages/World-Home-Economics-Day-2018-advocates-for-healthier-and-sustainable-lifestyle.aspx כתבה על ציון היום הבינלאומי לכלכלת המשפחה ביחידה לכלכלת בית של המשרד לשוויון מגדרי, התפתחות הילד ורווחת המשפחה במרכז הלאומי לפיתוח נשים בפיניקס], מאורציוס, באפריל 2018
*Pendergast, Donna, [https://www.researchgate.net/profile/Donna-Pendergast/publication/298323296_HELM_-_Home_economics_literacy_model_-_A_vision_for_the_field/links/56e7f85508aea51e7f3afb0c/HELM-Home-economics-literacy-model-A-vision-for-the-field.pdf HELM - Home economics literacy model - A vision for the field], מחקר משנת 2015 המתייחס ליום הבינלאומי לכלכלת המשפחה 

== הערות שוליים ==

קטגוריה:צרכנות
קטגוריה:כלכלת משפחה
קטגוריה:אירועים בחודש מרץ
קטגוריה:ימי מודעות